
Р Е П У Б Л И К А   Б Ъ Л Г А Р И Я
М И Н И С Т Е Р С К И   С Ъ В Е Т

Проект

ПОСТАНОВЛЕНИЕ 

....... 
от .................................. 2025 година

ЗА   преобразуване на Общински драматичен театър - Кюстендил в Регионален културен институт - Кюстендил
			

М И Н И С Т Е Р С К И Я Т    С Ъ В Е Т
П О С Т А Н О В И:

Чл. 1. (1) Преобразува Общински драматичен театър -Кюстендил със статут на общински културен институт в Регионален културен институт - Кюстендил. 
(2) Регионалният културен институт по ал. 1 е юридическо лице с бюджет, със седалище в гр. Кюстендил.
Чл. 2. (1) Регионалният културен институт - Кюстендил, е с предмет на дейност: създаване, разпространение и опазване на културни ценности в областта на театъра, музиката, киното, аудиовизията, визуалните изкуства, литературата, художествения превод, танца, цирка, пластичните изкуства, архитектурата, дизайна, фолклора.
(2) Регионалният културен институт - Кюстендил, може да извършва допълнителни дейности, включително стопански, когато са свързани с основната му дейност.
Чл. 3. (1) Регионалният културен институт - Кюстендил е с териториален обхват на дейността - община Кюстендил и общините Невестино и Трекляно.
(2) С оглед определения предмет на дейност и териториален обхват по ал. 1, регионалният културен институт подпомага културни организации по смисъла на Закона за закрила и развитие на културата и творци, упражняващи свободна професия, като:
1.създава, представя и разпространява артистични продукти; 
2.представя висококачествени чуждестранни продукции и подпомага взаимодействието на българските артисти с чуждестранните им колеги;
3.развива и реализира междусекторни и мултижанрови проекти;
4.организира дискусии и обсъждания в областта на съвременните изкуства и дейности, насочени включително към маргинализирани общности;
5.взаимодейства с висшите учебни заведения в областта на изкуствата и културата и средните училища по изкуствата и културата.
Чл. 4. Имуществото, архивът, правата и задълженията на Общински  театър - Кюстендил преминават към Регионален културен институт – Кюстендил.
Чл. 5. Трудовите правоотношения на работниците и служителите в преобразувания културен институт по чл. 1 се уреждат при условията и по реда на чл. 123 от Кодекса на труда.
Преходни и заключителна разпоредба
§ 1. В срок до 2 месеца от влизане в сила на постановлението, Общинският съвет на Община Кюстендил приема Правилник за устройството и дейността на Регионален културен институт – Кюстендил.
§ 2. Постановлението се приема на основание чл. 9, ал. 2 от Закона за закрила и развитие на културата.
§ 3. Изпълнението на постановлението се възлага на кмета на община Кюстендил.
§ 4. Постановлението влиза в сила от датата на обнародването му в „Държавен вестник“.

МИНИСТЪР-ПРЕДСЕДАТЕЛ:
				                  РОСЕН ЖЕЛЯЗКОВ

ГЛАВЕН СЕКРЕТАР НА 
МИНИСТЕРСКИЯ СЪВЕТ:
                                                                     ГАБРИЕЛА КОЗАРЕВА

ЕЛЕНА КИРИЛОВА- ЩЕРБАКОВА

ГЛАВЕН СЕКРЕТАР

ЛЮДМИЛА ХАРИЗАНОВА

ДИРЕКТОР НА ДИРЕКЦИЯ ПНДПП


